**Sandra Kristine Kolstad** (født 19. januar 1985) er en norsk musiker, sanger, artist, tekstforfatter, komponist og produsent.

Kolstad har gått på musikklinja på Rud videregående skole og studerte hos Wolfgang Plagge. Kolstad har gitt ut fem album: *Crux*, *(Nothing Lasts) Forever,* *Zero Gravity State Of Mind*, *San Silva og Burning Love.* Hun har også markert seg som produsent, låtskriver, komponist, forfatter og skuespiller.

Artistkarriere
--------------

Høsten 2009 ga Sandra Kolstad selv ut EP-en *All that we are*, med hovedsakelig pianobasert musikk. Sporet «Freudian Slip» ble kåret til «Ukas Urørt» på NRK P3. Sommeren 2010 spilte hun flere konserter i Norge og utlandet, blant annet på Slottsfjellfestivalen og Volumfestivalen i Norge og på Schokoladen i Berlin, Rust i København og Högkvarteret i Stockholm.

### *Crux*

Sandra Kolstads debutalbum *Crux* ble produsert av Kolstad selv, og ble utgitt på Trust Me Records 29. april 2011. Kolstad fikk tillatelse av Laurie Anderson og Karin Dreijer Andersson aka Fever Ray til å bruke noen av deres lyder på albumet. Albumet fikk gode anmeldelser og mye omtale i pressen.

Etter at albumet ble gitt ut, dro hun på turné både med konserter blant annet på Øyafestivalen, Numusic i Stavanger og Insomniafestivalen i Tromsø, samt i København og Stockholm.

Kolstad ga ut albumet i Tyskland i oktober 2011 til oppmerksomhet i tysk presse, samt spillejobber på steder som Chez Jacki og Volksbühne i Berlin.

Sandra Kolstad ble i januar 2012 nominert til Statoilstipendet som deles ut under By:Larm i Oslo i februar samme år, og som tilslutt ble tildelt Jarle Bernhoft.. Kolstad spilte sommeren 2012 flere festivaler, som Slottsfjellfestivalen i Tønsberg og Roskildefestivalen i Danmark.

### *(Nothing Lasts) Forever*

Kolstads andre album, *(Nothing Lasts) Forever*, ble utgitt 28. september 2012 og er produsert av Kolstad selv, i samarbeid med den svenske improvisasjonsmusikeren Petter Eldh. Albumet mottok god omtale i norsk dagspresse  Første singel fra albumet, «The Well (We Will Change It All)», ble playlistet på NRK P3. Albumet fikk også raskt oppmerksomhet i utlandet, blant annet hos Music OMH På albumet gjør Kolstad duetter med den norske rapperen Son Of Light, den norsk-engelsek sangeren Lucy Swann og teknoduoen Bloksberg.

I forbindelse med lanseringen, spilte Sandra Kolstad på Club JaJaJa i London.

### *Zero Gravity State Of Mind*

Albumet *Zero Gravity State Of Mind* ble utgitt 6. oktober 2014. Det ble spilt inn i Duper studio i Bergen, med Yngve Sætre som produsent. Albumet fikk gode anmeldelser i norske aviser, hvor Dagens Næringsliv beskriver den som en vellykket tredjeplate, og P3 kaller det en «seiersdans».

Kolstad har også gjort omfattende turnéer med sine siste to album, blant annet i USA, Canada og Russland. Fra 2015 turnerte hun med Rikskonsertene rundt i Norge.

### *San Silva*

*San Silva* ble utgitt på Fanfare 22. september 2017. Albumet er produsert av Kolstad selv, og Yngve Leidulv Sætre, i Duper Studio i Bergen. Første singel, «Mango Corner», er en duett med Miss Tati, og fikk gode mottakelser, blant annet i Bergens Tidende. Plata er ifølge Kolstad «ti sørgesanger for det moderne samfunn, men ikke uten håp». Både Klassekampen og Dagens Næringsliv mente San Silva er Kolstads sterkeste plate så langt.

### *Burning Love*

Burning Love ble utgitt på Nordic Records 10. mai 2019. Albumet er produsert av Sandra Kolstad selv, sammen med Yngve Sætre og Jonas Barsten. Albumet ble hyllet i norsk og internasjonal presse og omtalte Kolstad som et stort multitalent og et nær renessansemenneske.[]

Komponistkarriere
-----------------

Sandra Kolstad er aktiv som komponist i tillegg til sine egne utgivelser. Våren 2017 komponerte og produserte hun musikken til forestillingen *Familien som Kunne Snakke Om Alt* på Den Nationale Scene i Bergen. Kolstad debuterte også som skuespiller i stykket, i rollen som Asta. Høsten 2017 komponerte Kolstad musikken til bestillingsverket *Den Politiske Kroppen* til Litteraturhuset i Oslo sitt 10-årsjubileum. Kolstad ble Heddaprisnominert for musikken hun komponerte til forestillingen *Songfuglen* på Det Norske Teatret, med urpremiere 26. august 2016.. Kolstad komponerte og produserte også all musikken til scenekunstprosjektet *Lykkeparadigmet* som hadde urpremiere på Teatergarasjen i Bergen (Studio Bergen) august 2015..

Produsentkarriere
-----------------

Kolstad produserte i 2015 bergensbandet Norsk Tiger sitt andrealbum «Kjærlighetsarkitekter» i Duper Studio i Bergen. Kolstad står også som produsent på alle hennes egne plateutgivelser.

Diskografi
----------

* 2009: *All that we are* (EP)
* 2011: *Crux*
* 2012: *(Nothing Lasts) Forever*
* 2014: *Zero Gravity State Of Mind*
* 2019: *Burning Love*

Referanser
----------

1. ↑   bok365.no[Hentet fra Wikidata]
2. ↑  Ali Soufi (8. februar 2010). «Freudian Sandra». NRK.no. Besøkt 16. mai 2017.
3. ↑   Sandra Kolstad - Crux
4. ↑  Svein Andersen (15. april 2011). «Tar skikkelig popgrep». Aftenposten.no. Besøkt 16. mai 2017.
5. 1 2  Kim Klev (11. august 2011). «En isdronnings bekjennelser». NRK.no. Besøkt 16. mai 2017.
6. ↑  Ange Suprowicz (5. oktober 2011). «Disko in unberührter Natur». vice.com. Besøkt 16. mai 2017.
7. ↑   Sandra Kolstad, Lemâitre, Nordic by Nature, Bror
8. ↑  Marit Grøtte (18. februar 2012). «Ingen millionstipend til Sandra Kolstad». Budstikka.no. Besøkt 16. mai 2017. [*død lenke*]
9. ↑  Magne Johnsen (2. august 2011). «Nytt album fra Sandra Kolstad». groove.no. Arkivert fra originalen 11. juli 2016. Besøkt 16. mai 2017.
10. ↑  Svein Andersen (28. september 2012). «Dansbare paradokser». Aftenposten.no. Besøkt 16. mai 2017.
11. ↑   Ny musikk på P3!
12. ↑  David Welsh (24. september 2012). «Sandra Kolstad – (Nothing Lasts) Forever». Music OMH. Besøkt 16. mai 2017.
13. ↑   New Show: Ja Ja Ja w/ Sandra Kolstad + Phantom + The White Album
14. ↑   Drømmefakultetet
15. ↑  Trine Aandahl (6. oktober 2014). «Seiersdans». NRK.no. Besøkt 16. mai 2017.
16. ↑  Sandra Kolstad - Mystery Tour
17. ↑  «Sandra Kolstad – San Silva | Fanfare». *Fanfare*. 22. september 2017. Arkivert fra originalen 21. januar 2018. Besøkt 20. januar 2018.
18. ↑  «Over hele popspekteret». *Klassekampen*. Besøkt 20. januar 2018.
19. ↑
20. ↑  Lykkeparadigmet
21. ↑  Tigrene er tilbake

Eksterne lenker
---------------

* (en) Offisielt nettsted Rediger på Wikidata
* (en) Sandra Kolstad hos Trustme Records

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** ISNI **·** MusicBrainz **·** Discogs
 |